**УТВЪРДИЛ:\_\_\_\_\_\_\_\_\_\_\_\_\_\_**

**ДИМИТЪР БРЪЧКОВ**

**КМЕТ на ОБЩИНА ПЕТРИЧ**

**ТЕХНИЧЕСКИ СПЕЦИФИКАЦИИ**

Настоящият документ представлява „технически спецификации“ по смисъла на § 2, т. 54 от ДР на ЗОП в който се определят изискванията на възложителя относно характеристики на услугата, като равнище на качество, ниво на изпълнение спрямо изискванията за опазване на околната среда и климата, проектиране, което да отговаря на всички изисквания (включително достъп за хора с увреждания) и оценяване на съответствието, работни характеристики, приложение на продукта, безопасност или размери, включително съотносими към продукта изисквания по отношение на наименованието, под което се продава, терминология, символи, изпитване и методи на изпитване, опаковане, маркиране и етикетиране, инструкции за употреба, производствени процеси и методи на всеки етап от жизнения цикъл на доставката или услугата и процедури за оценяване на съответствието

Спецификациите описват изискванията на възложителя относно обхвата, качеството и приемането на услугите в изпълнение на обществената поръчка с предмет „Проектиране на обреден дом в УПИ VI, кв. 178, гр. Петрич“.

Услугите включват изготвяне на работни проекти по всички необходими проектни части, в съответствие със спецификата на обекта включен в предмета на поръчката, съгласуване на проекта с компетентните институции.

Поръчката включва и всички други дейности, предвидени в ЗУТ, в технологичните правила и нормативи, или необходими за осигуряване на ефективен и качествен контрол при изпълнението на предмета на поръчката.

**1.ПРИЛОЖИМА НОРМАТИВНА УРЕДБА:**

- Закон за устройство на територията

- Наредба №7 за ПНУОВТУЗ

- Наредба №4 за изграждане на достъпна среда

- Наредба №2 за ППКТСУТ

- Наредба № Iз – 1971 за СТПН

- Наредба №4 за обхват и съдържание на проектната документация и др.

**2.ИЗИСКВАНИЯ КЪМ ОБЕКТА**

* Обекта трябва да се ситуира в началото на гробищния парк, непосредствено до действащия в момента централен вход на не по-малко от 3 м от уличните регулации.
* Пешеходният достъп да бъде предвиден от към улица „Елтепе“.
* Пространството около него да бъде застлано със здрави бетонови плочки и да бъде достъпно за траурните коли.
* В северна посока от обредния дом да се създаде зелено пространство с пейки и чешма за ползване от посетителите.
* В непосредствена близост да се проектира предвиденият по градоустройство паркинг за да не се обременяват паркингите и уличното движение от колите на посетителите на гробищния парк.
* Новата сграда да се проектира на един етаж с монолитни греди и плочи.
* В нея да се предвиди траурна зала до 120 кв.м и прилежащи към нея коридори и анекси.
* Близо до входа да се предвидят тоалетни помещения минимум по една клетка за мъже и жени, както и санитарен възел за хора в неравностойно положение.
* Да се създаде достъпна среда до всички видове помещения и нива.
* В непосредствена близост до траурната зала да се предвидят две зали за възпоменания и ритуали. Същите да бъдат ситуирани така, че да имат относителна самостоятелност и да могат да функционерат независимо от голямата зала.
* Близо до входа да се създаде остъклен бокс за прощаване с покойника. Непосредствано до него да се предвиди хладилна камера, лекарски кабинет и служебен офис.
* При проектирането на входовете и изходите да се вземе под внимание едновременно спецификата на гражданския ритуал и съществуващите традиции при погребения.
* Конструкцията на сградата да бъде монолитна. Да се използват традиционните строителни материали – тухли, бетон, мазилка и частично каменна облицовка по фасадите. Всички външни елементи на сградата да бъдат топлоизолирани.
* Подовете да бъдат застлани с твърди настилки.
* Покрива на сградата да се реши като плосък. Голямата зала може да се повдигне и освети базиликално. Повдигнатия покрив да бъде с наклон от 10% .

**СТРОИТЕЛНИ МАТЕРИАЛИ**

* Външните стени са тухлени с дебелина 25 см. Същите отвън да се топлоизолират и измажат с мазилка на Баумит и или еквивалентни. Вътрешните да се предвидят също тухлени с дебелина 25 или 12 см. Върху тях да се положи мазилка, шпакловка и фаянс /в тоалетните и хладилната камера/.
* Външните стени да се топлоизолират с дебелина 10 см, а бетоновия цокъл е с топлоизолация 6 см. Облицовката на външния цокъл да бъде с гранитогрес.
* Покривът може да бъде обшит с медна или оловна ламарина. Външната дограма може да бъде от алуминии с прекъснат термомост. Вътрешните врати да се предвидат фурнировани табли.
* В новата сграда да се предвиди отопление с термопомпи и конвектори, както и подходяща климатизация и вентилация на помещенията.
* При проектирането да се потърси тъкъв архитектурен образ, който да внушава репрезентативност и достойнство при провеждането на траурния обред.
* Застроената квадратура на обекта да не надвишава 400 кв м.

**3. СЪДЪРЖАНИЕ НА ПРОЕКТНАТА ДОКУМЕНТАЦИЯ:**

**1.**Инвестиционния проект да се разработи в работна фаза и по следните части:

Архитектура, в това число цветово решение на фасадите;

Инженерно-геоложки доклад

Конструктивна;

План за безопасност и здраве, включително „Временна организация на движението", ако се налага специален режим по време на изпълнението;

ВиК - вътрешни инсталации и площадкова канализация;

ЕЛ - силнотокови и слаботокови инсталации;

ОВК;

Енергийна ефективност, Доклад за съответствие на енергийната ефективност;

Проект за пожарна безопасност;

Геодезия - геодезическо заснемане, вертикална планировка и трасировъчен план при дейности по околното пространство на сградата;

Благоустройство и паркоустройство, включващо озеленяване и ограда;

Подробни Количествено -стойностни сметки по всички части и общо за проекта.

**4.ОФОРМЯНЕ И ПРЕДСТАВЯНЕ НА ПРОЕКТНИТЕ МАТЕРИАЛИ**

**4.1.ЧЕРТЕЖИ**

Оригиналите на чертежите да бъдат с размери на формат А2 и АЗ — на български. Всички текстове и цифри върху чертежите да бъдат изписани с подходяща големина, така че при намаляването им на формат АЗ да бъдат ясни и четливи.

**4.2.ТЕКСТОВА ЧАСТ**

Текстовата част на проекта да бъде на български език и да бъде комплектована в отделни папки /свитъци/, които да съдържат:

- обяснителна записка;

- всички таблици;

- количествени сметки и ведомости - подробни и обобщени за пътните участъци;

**4.3.ЕКЗЕМПЛЯРИ**

Проектните материали да се представят на Възложителя в следните екземпляри:

- обобщена количествена сметка на български - по 3 комплекта;

- 3 комплекта копия проектна документация на български език с оригинални печати и подписи;

- магнитен носител с пълна информация и запис на проекта на CD - 2бр. Чертежите да бъдат на формат PDF. Текстовите части да бъдат на WORD и на EXCEL.